ÚRAD VLÁDY SLOVENSKEJ REPUBLIKY
	sekcia vládnej legislatívy

		
									Na rokovanie vlády SR
									dňa  12. júna 2002
									K materiálu č. 4408/2002 
									K bodu č. 1		

S T A N O V I S K O

k návrhu nariadenia vlády Slovenskej republiky o úprave náhrady za stratu na zárobku po skončení pracovnej neschopnosti alebo pri invalidite – nové znenie

I

	 Návrh nariadenia vlády predkladá  minister spravodlivosti J. Čarnogurský ako iniciatívny návrh ; reaguje na  zmeny vo vývoji mzdovej úrovne , v súlade so splnomocňujúcim ustanovením § 447 ods. 3 Občianskeho zákonníka.

	Prijatie návrhu nebude mať dopad na štátny rozpočet .
	Návrh nariadenia vlády bol predložený na rokovanie Rady hospodárskej a sociálnej dohody SR.

II

	Legislatívna rada vlády SR prerokovala predložený návrh nariadenia vlády na svojom rokovaní 4. júna 2002. Odporučila návrh nariadenia vlády schváliť s tým,  aby  na rokovanie vlády bolo predložené  nové znenie, v ktorom budú zapracované jej pripomienky a odporúčania.

III

	Sekcia vládnej legislatívy Úradu vlády konštatuje, že v novom znení návrhu sú zapracované pripomienky legislatívnej rady (4 pripomienky).
	
	Sekcia vládnej legislatívy Úradu vlády SR  odporúča  návrh nariadenia vlády o úprave náhrady za stratu na zárobku po skončení pracovnej neschopnosti a pri invalidite  v predloženom znení s c h v á l i ť.
	
Bratislava 7. júna 2002
Vypracovala:  A. Hyžová

								    Štefan G r m a n
								            tajomník
				          			       Legislatívnej rady vlády SR